RESOLUCIÓN do 7 de decembro de 2011 pola que se adxudican as subvencións para investimentos innovadores para o crecemento empresarial no ámbito da Comunidade Autónoma de Galicia (procedemento IN848A), convocadas pola Orde do 20 de xullo de 2011 (DOG n.º 143, do 27 de xullo), modificada pola Orde do 23 de novembro de 2011 (DOG n.º 227, do 28 de novembro).
Consellería de Economía e Industria — III. Outras disposicións — 15/12/2011

Por Orde da Consellería de Economía e Industria do 20 de xullo de 2011 (DOG n.º 143, do 27 de xullo), convocáronse as subvencións para o ano 2011 para investimentos innovadores para o crecemento empresarial no ámbito da Comunidade Autónoma de Galicia.
No
Diario Oficial de Galicia
n.º 227, do 28 de novembro de 2011, publicouse a Orde do 23 de novembro de 2011 pola que se modifican o artigo 19 e o artigo 6 do anexo I da orde de convocatoria.
En virtude do anterior, de acordo co establecido nas bases da orde de convocatoria, atendendo ás dispoñibilidades de crédito e ás propostas elaboradas pola comisión de valoración prevista no artigo 11 da orde da convocatoria, esta consellería
Primeiro. Conceder as subvencións para investimentos innovadores para o crecemento empresarial (código de procedemento: IN848A) a todas as empresas seleccionadas que figuran no anexo I desta resolución, por orde decrecente de puntuación e ata o esgotamento do crédito correspondente ao procedemento IN848A, que supoñen un total de 2.787.949,49 euros para o ano 2011. Aquelas subvencións para as cales se recolle «Si» na columna Feder están cofinanciadas con fondos Feder. O pagamento das axudas está supeditado á aprobación da presente orde por parte da Comisión Europea.
Segundo. Deixar como non subvencionadas as restantes solicitudes admitidas a trámite, por esgotamento do crétido correspondente ao procedemento IN848A, que se recollen no anexo II desta resolución.
Terceiro. Desestimar expresamente o resto das solicitudes presentadas ao abeiro da Orde da Consellería de Economía e Industria do 20 de xullo de 2011 (DOG n.º 143, do 27 de xullo), dentro do procedemento IN848A.
Cuarto. De acordo co establecido na Orde do 23 de novembro de 2011 (DOG n.º 227, do 28 de novembro) pola que se modifican o artigo 19 e o artigo 6 do anexo I da orde de convocatoria, para poderen percibir as subvencións os beneficiarios deberán presentar, na data límite do 31 de decembro de 2011, a documentación indicada no artigo 19 da Orde do 20 de xullo de 2011 (DOG n.º 143, do 27 de xullo) así como no artigo 6 do anexo I da citada orde de convocatoria.
Quinto. A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto. A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no
Diario Oficial de Galicia
, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no
Diario Oficial de Galicia
.
Disposición derradeira.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de decembro de 2011.